Meistrivõistlusi juhtinud ja zhürii hinnanguid muheda huumoriga kommenteerinud Saaremaa õlleklubi Virre juht Margus Estra sai oma sõnul jälle kogemuse võrra rikkamaks. Aastatega on Saaremaa ja Hiiumaa  õllemeistrite vahel tekkinud kontaktid. Kõige olulisem ehk see ongi. Mõlema saare meistrite valmistatud õlled on ühtviisi nii head, et ei teagi kumma saare mehi kiita. Saarlasena kiidaksin muidugi omakandimehi, aga nagu zhürii välja tõi, ei saa hiidlaste ees mütsi maha võtmata jätta, võttis peakorraldaja asja kokku. Hiidlased andsid võistluse korraldajaile Margus Estrale tänutäheks üle nimelise medali.